Herbert Garland

Herbert Garland (født 1880 i Sheffield, død 2. april 1921) var en britisk metallurg og offiser i hæren. Han var medlem av Royal Army Ordnance Corps, og i 1906 ble han stasjonert på Guernsey, der han skrev en roman, Diverse Affections: a Romance of Guernsey (Ulike følelser, en romanse av Guernsey). Garland ble forfremmet i 1913 og plukket ut som den nye lederen av Laboratories Cairo Citadel i Egypt og fikk støtte fra Chemical Society, hvor han var medlem, for å forske på gamle egyptiske legeringer. Ved utbruddet av krigen ble han utnevnt til Special List underoffiser ved Arab Bureau, en seksjon av Cairo Intelligence Department. Garland utviklet eksplosiver for hæren, inkludert Garland-granaten og ble i september 1916 beordret til å trene T. E. Lawrence og hans kampfeller i det arabiske opprøret innen eksplosiver. Hans miner ble brukt mot Hejaz-jernbanen og kan ha vært involvert i den første avsporing av et bevegelig tog ved hjelp av eksplosiver. Garland befalte det desperate forsvaret av Yanbu der han tvang en angripende overlegen ottomansk makt til å trekke seg tilbake med nesten ingen blodsutgytelse. Garland ble tildelt Military Cross og utnevnte en Offiser av Order of the British Empire, samt ble leder av Arab Bureau etter krigen, og var involvert i etterkrigsårenes forhandlinger for fremtiden av Arabia. Garland returnerte fra Egypt på grunn av dårlig helse, og han døde i løpet av få dager etter å ha satt sin fot i England.


== Tidlig karriere ==
Garland ble født i Sheffield i 1880. I 1906 utga han en roman, Diverse Affections: a Romance of Guernsey, skrevet mens han var stasjonert på øya med Royal Army Ordnance Corps. Garland ble senere overført til Khartoum i Sudan, og ved utbruddet av den første verdenskrig var han leder av Laboratorier på Cairo Citadel i Egypt, der han hadde fått et stipend fra Chemical Society til forskning på gamle egyptiske legeringer. Han ble valgt til medlem av foreningen samme år. Han var en av de første til å studere den krystallinske strukturer av metaller ved polering, etsing og undersøkelse med mikroskop. Han hadde tre artikler publisert i Kairo Vitenskapelige Tidsskriftet i 1913-14 ved navn Ancient Egyptian Metal Tools, Outlines of Metallography og Some Physical Properties of Tin.


== Første verdenskrig ==

Garland var i utgangspunktet involvert i utvikling av nye våpen, deriblant utviklet han Garland-granaten i 1914 – 174 000 av disse våpnene ble produsert og levert til Mediterranean Expeditionary Force under krigen, og Lawrences styrker brukte dem i deres kampanje for å forstyrre Hejaz-jernbanen. Han utviklet også Garland-skyttergravmortel (Garland Trench Mortar), en 65 mm kaliber improvisert enhet som ble prøvd ut av australske styrker ved Gallipoli.Garland, som snakket arabisk, ble tilknyttet britisk etterretnings Arab Bureau og ble stasjonert i Hijaz i september 1916. Der bruke han sine praktiske kunnskap om eksplosiver til å utvikle miner. Han underviste T. E. Lawrence og de arabiske opprørere til å bruke dem under deres geriljakrigføring, og bidro til den britiske erobringen av Damaskus og det sluttlige sammenbruddet av Det osmanske rike. En av hans første oppgaver var å bidra til å befeste byen Jidda som nylig hadde vært besatt av arabiske styrker.
Den 2. og 3. desember 1916 hadde Garland kommando over de arabiske styrkene inne i byen under slaget om Yanbu. Arabernes styrker bestod ikke av mer enn 1500 mann og osmanerne var forventet å angripe byen umiddelbart. Garland så til at en defensiv grøft ble gravd av byens befolkning, hindringer med piggtråd ble etablert, maskingeværstillinger ble riktig plassert og byens 300 år gamle korallvegger ble styrket. Han tok til og med i bruk en gammel tyrkisk kanon som, ifølge Garlands uttalelse, var «egnet til å fyre akterover i stedet for fremover». Med støttende beskytning og søkelys fra fem Royal Navy skip holdt han stand mot de fremadrykkende ottomanske styrkene til en relativt fredelig seier som sikret videreføring av den arabiske oppstandelse. Søkelysene ble antatt av en av Garlands menn til å ha vært nøkkelen til å vinne kampen, de ble brukt til å fraråde osmanerne fra å angrep ved å belyse den dekningsfrie slagmarken som måtte krysses før de nådde frem til byen.

En av Garland kontaktminer sporet av et osmansk lokomotiv i 1917, i hva noen anser som det første slike angrepet på et bevegelig tog. Under beleiringen av Medina tjenestegjorde han som militær rådgiver for Abdullah I av Jordan. I de siste dagene av krigen i arabia ble Garland sendt til Medina for å føre tilsyn med overgivelsen av byen til de allierte. Som midlertidig kaptein knyttet til Special List, ble han tildelt det Military Cross den 3. juni 1917. Garland ble utnevnt til Medlem av Order of the British Empire som en del av kongens bursdagsutmerkelser den 3. juni 1918. Han fikk tillatelse til å ta imot den fjerde klasse prisen Order of the Nile den 26. november 1919 og den tredje klassen av Al-Nahda-ordenen den 16. januar 1920. Garland ble også utnevnt til Offiser av Order of the British Empire og er nevnt i rapporten Mentioned in Despatches flere ganger.


== Etter krigen ==
Garland ble overført til General Service Corps General List av offiserer den 6. mai 1920 med graden til en klasse FF stabsoffiser (tilsvarer en stabskaptein), men uten lønn eller godtgjørelser. Han endret sin kommisjon den 14. mai det året, men fikk tillatelse til å beholde sin grad. Han ble senere utnevnt til major og ble leder av det Arab Bureau i Kairo, under høykommissæren for Egypt, Herren Allenby. Garlands viktigste oppgave var å løse den etterkrigstilstand på Den arabiske halvøy som krigen hadde lagt i hendene på en rekke konkurrerende arabiske stammer, og å takle den delikate saken som endte i en overdådige mengde subsidier fra den britiske statskassen til Hussein bin Ali, Sharif i Mekka.I 1921 forlot Garland Egypt på grunn av sin helse. Han returnerte til England 28. mars. Han døde plutselig den 2. april av en sprukket aortaaneurisme (utposning på hovedpulsåren), og ble begravet i Gravesend i Kent. Hans notater ble utgitt posthumt i 1927, som Ancient Egyptian Metallurgy (Gammel egyptiske metallurgi), etter å ha blitt redigert av Charles Olden Bannister, professor i metallurgi ved Liverpool University.
Garlands papirer er arkivert på Imperial War Museum i London, etter å ha blitt donert av hans datter, Mena.


== Bibliografi ==
Garland, Herbert. Diverse Affections: a Romance of Guernsey. The Century Press. 
Garland, Herbert; Bannister, Charles Olden. Ancient Egyptian Metallurgy. Charles Griffin & Company. 


== Referanser ==